અમદાવાદઃ શહેરના પૂર્વ વિસ્તારમાં ગુરુશિષ્યના સંબંધને લજ્જિત કરે તેવો એક કિસ્સો પ્રકાશમાં આવ્યો છે. ઘણીવાર આપણે એવું કહેતા હોઈએ છીએ કે ટેક્નોલોજીના ફાયદા છે તેટલા ગેરફાયદા પણ છે અને આ જ વાત આજે સાચી સાબિત થઈ છે. શહેરના પૂર્વ વિસ્તારમાં શાળાના એક વિદ્યાર્થીએ પોતાની શિક્ષિકાને હેરાન કરવા માટે ઈન્સ્ટાગ્રામમાં એક નકલી અકાઉન્ટ બનાવ્યું અને બાદમાં આ અકાઉન્ટ પર ટીચરનો ફોટો મુકીને બિભત્સ પોસ્ટ પણ કરી હતી. જોકે શાળાના પોતાના મિત્રો સાથે મળી આ વિદ્યાર્થીએ મજાક મજાકમાં જ આ કારસ્તાન કર્યું હોવાની માહિતી પ્રાપ્ત થઈ છે.